**ELŐTERJESZTÉS**

**A Városstratégiai, Idegenforgalmi és Sport Bizottság 2025. július 17-i ülésére**

**Javaslat a Szombathelyi Távhőszolgáltató Kft.-vel kapcsolatos döntések meghozatalára**

Tájékoztatom a Tisztelt Bizottságot, hogy a Közgyűlés a 384/2024. (XII. 19.) Kgy. sz. határozatában elviekben támogatta, hogy a Szombathelyi Távhőszolgáltató Kft. pályázatot nyújtson be a Nemzeti Fejlesztési és Forráskoordinációs Ügynökség Zrt. által kiírt felhívásokra, továbbá felhatalmazta a Városstratégiai, Idegenforgalmi és Sport Bizottságot a végleges pályázati dokumentáció jóváhagyására.

1. **Távfűtési rendszer infrastruktúrájának korszerűsítése és fejlesztése (2025/MA/TÁVHŐ/01)**

A Nemzeti Energetikai Ügynökség Zrt. (a továbbiakban: Támogató) pályázati felhívást tett közzé a Jedlik Ányos Energetikai Program keretében távfűtési rendszerek infrastruktúrájának korszerűsítése és fejlesztésére irányuló beruházások támogatására, melyhez az Energiaügyi Minisztérium, mint Döntéshozó, 45.000.000.000 Ft keretösszegig biztosít forrást Támogató részére.

A támogatásra rendelkezésre álló teljes pályázati keretösszeg: 45.000.000.000 Ft, amelyből 25.000.000.000 Ft energiahatékonyságot fokozó és hőtárolás kialakítására vonatkozó infrastrukturális beruházások támogatására, 20.000.000.000 Ft megújuló energia alapú hőforrások, maradékhő hasznosítás és meglévő távhővezetékkel történő összekapcsolására kerül felhasználásra.

Jelen pályázati felhívás alapján egy pályázat benyújtására van lehetősége a Szombathelyi Távhőszolgáltató Kft-nek, amely a korábban, a Közgyűlés által elfogadottak közül az alábbit tartalmazza.

A pályázat címe:

**„A megújuló energia betáplálás bővítése Szombathelyen távhőkörzetek összekapcsolásával”**

A pályázati felhívás kétfajta eljárási lehetőséget biztosít a pályázat benyújtására:

* Természetes monopólium, amely 100 %-os támogatási lehetőséget eredményezhet.
* Finanszírozások hiányszámításos módszer, amely a finanszírozási hiány számításának módjától függően különböző támogatási intenzitás elérést jelenthet. A 70%-os mértéktől akár közel 100%-os mértékűt is.

A pályázat várható tervezett költségvetése megközelítőleg 1.500 millió Ft. A pályázat főbb tartalmi elemeit a Kft. ügyvezetője írásban összefoglalta, ami az előterjesztés 1. számú melléklete. A projekt részletes tartalma a Megvalósíthatósági tanulmányból ismerhető meg, amely az ülésen kerül kiosztásra (2. sz. melléklet)

Sikeres pályázat esetén az építés, beruházás várható, tervezett időtartama 2026. 09. hónap – 2027. 11. hónap.

A pályázat benyújtását a társaság taggyűlése a 13/2024. (12.20.) sz. határozatában jóváhagyta.

1. **Megújuló energián alapuló távfűtési rendszer korszerűsítése és fejlesztése (2025/MA/TÁVHŐ/02)**

A Nemzeti Energetikai Ügynökség Zrt. (a továbbiakban: Támogató) pályázati felhívást tett közzé a Jedlik Ányos Energetikai Program keretében megújuló energián alapuló távfűtési rendszer korszerűsítésére és fejlesztésre irányuló beruházások támogatására, melyhez az Energiaügyi Minisztérium, mint Döntéshozó, 51.000.000.000 Ft keretösszegig biztosít forrást Támogató részére.

A támogatásra rendelkezésre álló teljes pályázati keretösszeg: 51.000.000.000 Ft.

A finanszírozás célja az éghajlat semlegességre való átállás az energiaszektorban.

A pályázat címe:

**„Megújuló energián alapuló távfűtési rendszer fejlesztése, új biomassza fűtűmű építése Szombathelyen”**

A pályázati felhívás többféle konstrukcióban nyújtható be:

* A támogatás keretében elérhető támogatási intenzitás kizárólag megújuló energiaforrást, maradékhőt vagy ezek kombinációját használó beruházások – ideértve a megújuló kapcsolt energiatermelést is – esetében

nagyvállalatoknál 45%

középvállalkozásoknál 55%

kisvállalkozásoknál 65%

* Pályázni lehet az úgynevezett finanszírozási hiány számításos módszerrel, amely esetén a támogatási intenzitás elérheti a finanszírozási hiány 100%-át is.

A pályázat várható tervezett költségvetése megközelítőleg 3.409 millió Ft. A pályázat főbb tartalmi elemeit a Kft. ügyvezetője írásban összefoglalta, ami az előterjesztés 3. számú melléklete. A projekt részletes tartalma a Megvalósíthatósági tanulmányból ismerhető meg, amely az ülésen kerül kiosztásra (4. sz. melléklet).

Sikeres pályázat esetén az építés, beruházás várható, tervezett időtartama 2027. 01. – 2028. 12.

A pályázat benyújtását a társaság taggyűlése a 13/2024. (12.20.) sz. határozatában jóváhagyta.

Kérem a Tisztelt Bizottságot, hogy az előterjesztésben foglaltakat megtárgyalni, és a határozati javaslatokat elfogadni szíveskedjék.

**Szombathely, 2025. július 11.**

**/: Dr. Nemény András :/**

**I.**

**Határozati javaslat**

**………/2025. (VII. 17.) VISB sz. határozat**

1./ A Városstratégiai, Idegenforgalmi és Sport Bizottság a Közgyűlés 384/2024. (XII. 19.) Kgy. sz. határozatában kapott felhatalmazása alapján jóváhagyja, hogy a Szombathelyi Távhőszolgáltató Kft. természetes monopóliumként pályázatot nyújtson be a Nemzeti Energetikai Ügynökség Zrt. által kiírt 2025/MA/TÁVHŐ/01 kódszámú felhívásra az előterjesztés 2. számú mellékletét képező Megvalósíthatósági tanulmánnyal megegyezően.

2./ A Bizottság jóváhagyja, hogy amennyiben a pályázat elutasításra kerülne, de még szabad forrás rendelkezésre áll, úgy ezen finanszírozási számítás módszer alapján, – az előterjesztés 2. számú mellékletével megegyező tartalommal – ismételten pályázatot nyújtson be a Szombathelyi Távhőszolgáltató Kft. Ebben az esetben a szükséges önrész biztosítását a Társaság saját forrásból vállalja.

**Felelős:** Dr. Nemény András polgármester

Horváth Soma alpolgármester

Tóth Kálmán, a Városstratégiai, Idegenforgalmi és Sport Bizottság elnöke

(végrehajtásért:

Dr. Gyuráczné dr. Speier Anikó, a Városüzemeltetési és Városfejlesztési Osztály vezetője

Molnár Miklós, a Szombathelyi Távhőszolgáltató Kft. ügyvezetője

Kovács Cecília, a SZOVA NZrt. vezérigazgatója)

**Határidő:** azonnal

**II.**

**Határozati javaslat**

**………/2025. (VII. 17.) VISB sz. határozat**

1./ A Városstratégiai, Idegenforgalmi és Sport Bizottság a Közgyűlés 384/2024. (XII. 19.) Kgy. sz. határozatában foglalt felhatalmazása alapján jóváhagyja, hogy a Szombathelyi Távhőszolgáltató Kft. pályázatot nyújtson be a Nemzeti Energetikai Ügynökség Zrt. által kiírt 2025/MA/TÁVHŐ/02 kódszámú felhívásra az előterjesztés 4. számú mellékletét képező Megvalósíthatósági tanulmánnyal megegyezően.

2./ A Bizottság a pályázat támogatási igényének meghatározására az úgynevezett finanszírozási hiány módszert hagyja jóvá. A Szombathelyi Távhőszolgáltató Kft. 100 %-nál alacsonyabb finanszírozási hiány esetén köteles gondoskodni a pályázati önerőről.

**Felelős:** Dr. Nemény András polgármester

Horváth Soma alpolgármester

Tóth Kálmán, a Városstratégiai, Idegenforgalmi és Sport Bizottság elnöke

(végrehajtásért:

Dr. Gyuráczné dr. Speier Anikó, a Városüzemeltetési és Városfejlesztési Osztály vezetője

Molnár Miklós, a Szombathelyi Távhőszolgáltató Kft. ügyvezetője

Kovács Cecília, a SZOVA NZrt. vezérigazgatója)

**Határidő:** azonnal